jkorsvik/nowiki_second_scrape_merged huggingface dataset:
Lesebok

En lesebok er en bok til bruk i skolens leseopplæring, tidligere ofte kalt en ABC-bok.


== Norge ==
I Norge fantes det i flere generasjoner en tradisjon for brede allmenndannende lesebøker med et innhold som både omfattet historie, geografi, samfunnsfag, religiøs og etisk dannelse, litterære klassiske tekster og litteratur- og kunsthistorie. Slike bøker var blant andre Peter Andreas Jensens lesebok fra 1863, Nordahl Rolfsens Lesebok for Folkeskolen fra 1892 og Thorbjørn Egners lesebøker (1950-72). 
Jensens lesebok skiftet ut religiøse tekster i leseundervisningen med utdrag fra bøker som Bjørnstjerne Bjørnsons En glad gut. Dermed ble Jensens lesebok av mange ansett som umoralsk og ukristelig.Første lesebok på nynorsk kom i tre bind utgitt 1902-06, og bestod for en stor del av tekster innsendt av vanlige folk, etter et opprop i Fedraheimen av folkehøyskolelæreren Andreas Austlid (1851-1926), redaktør for første bind. Han ba folk sende inn minner og opplevelser, og bidro selv med hvordan han opplevde det da broren hans døde. Ellers skiller Austlids nynorske lesebok seg fra Nordahl Rolfsens med langt flere tekster skrevet av kvinner. Siden utkom et fjerde bind.


== Danmark ==
I Danmark var det faktisk en lesebok som satte standard for rettskrivningen. Det skjedde i 1775, og ikke i form av regler eller noe oppslagsverk, men ved henvisning til en lesebok som skulle danne mønster for rettskrivningen, Store og gode Handlinger af Danske, Norske og Holstenere (1777) av historikeren Ove Malling. Skoleordningen fra 1775 ga morsmålet fast plass i undervisningen på danske skoler, der elevene nå fikk innøvd ortografien med Mallings lesebok som rettesnor. Dermed hadde denne forenklede rettskrivningen fått gjennomslag hos befolkningen alt rundt 1800. Dette falt sammen med språkrensingen som tok til i dansk fra 1740-årene, og medførte en tydelig endring i språktonen frem mot 1800. Stavemåten fulgte Christian 6.s latinskoleforordning fra 1739 med stor forbokstav i substantiver slik tysk fremdeles har. En annen rettesnor var i bak g og k (Kiøbenhavn, igien) og flertallsform av verb («jeg var», men «de vare»). Sammensetninger ble skrevet i ett ord («Spisebord» i stedet for «Spise Bord»).


== Referanser ==


== Eksterne lenker ==
«Leseboka – en utviklingshistorie», fra forskning.no 16. november 2009
Gnosis

Gnosis er et gresk substantiv i betydningen kunnskap (γνῶσις, gnōsis), viten eller innsikt, men også erkjennelse. Begrepet ble benyttet blant ulike hellenistiske religioner og filosofier i den gresk-romerske verden under antikken. Det er fortsatt benyttet som filosofisk og teologisk begrep. Gnosis har gitt navn til gnostisisme, og bygger andre ledd av begrepene diagnose og prognose.
Gnosis har historisk blitt brukt for dypere innsikt innen religiøse temaer. Innen gnostisisme og mysteriereligion betegner gnosis åndelig kunnskap.


== Etymologi ==
Gnosis er et gresk substantiv i hunkjønn som betyr «kunnskap» eller «forståelse». Det er ofte benyttet for personlig kunnskap samholdet med intellektuell kunnskap (εἴδειν eídein), som med det franske connaître samholdet med savoir, spanske conocer samholdet med saber, det italienske conoscere samholdt med sapere, tyske kennen heller enn wissen, eller moderne gresk γνωρίζω samholdet med  ξέρω.Et beslektet gresk begrep er adjektivet gnostikos, «kognitiv», et rimelig vanlig adjektiv i klassisk gresk. Begrepet synes ikke å ha blitt benyttet for å indikere noen form for mystisk, esoterisk eller skjult mening i tekstene til Platon, men isteden uttrykte en form for høyere innsikt og evne/dyktighet tilsvarende talent.I tiden etter antikken, i den hellenistiske tidsalder, ble begrepet i økende grad assosiert med mysteriekulter.


== Gnosis i eldre tradisjon ==
Siden hellenistisk tid, fra rundt 305 f.Kr. har begrepet gnosis først og fremst blitt benyttet i betydningen åndelig innsikt. Selv i Det nye testamentet ble ordet benyttet kun i denne meningen hvor gnosis er enheten av åpenbarelse og lydighet til Gud. Menneskene har i Det nye testamentet kunnskap om Gud kun gjennom gnosis som åpenbarelse og gnosis inneholder ikke, i motsetningen til Platon, noen form for rasjonell meddelelse, kun et rent eksistensielt innhold. I Tomas’ gjerninger, et apokryfisk skrift fra oldkirken, skrevet på gresk ca år 220-240 e.Kr., er gnosis tilsvarende benyttet.


== Se også ==
Gnostisisme


== Referanser ==
Phở

Phở er en vietnamesisk rett som består av nudelsuppe og vanligvis biff eller kylling med krydder og risnudler. Den blir ofte servert som enkel snack til lave priser når som helst på dagen. Den spises vanligvis med spisepinner og en skje. Retten oppsto i 1900 i Nord-Vietnam og ble spredt sørover med folk som flyktet derfra etter den første indokinesiske krig da Vietnam ble delt i 1954. Frem til da hadde ikke retten vært spesielt populær i sør.
Retten tilberedes noe forskjellig i nord og i sør.. I Hanoi er buljongen heller lys og middels krydret, mens i sør er kjøttknokene på forhånd blitt ekstra tilstekt over trekull slik at suppen får mer intensiv farge. I sør er gjerne krydringen mer omfattende.  
Fra Huế i det sentrale Vietnam kommer den beslektede nudelsuppen bún bò Huế.


== Referanser ==


== Eksterne lenker ==
Warwicker, Michelle; Taylor, Anna-Louise (27. september 2013). «What is Vietnamese pho?». BBC.  Arkivert 29. mai 2018 hos Wayback Machine.
A journey for a pho bo
Centro Andino

Centro Andino er et kjøpesenter i Zona Rosa i Bogotá, mellom Carrera 11 og Calle 82. Det har tre etasjer med et samla gulvareal på 52 000 m². Bygginga av senteret starta i 1991, og det sto ferdig i 1993, på ei tid da bydelen ennå ikke hadde utvikla seg til det den er i dag. Kjøpesenteret har navnet sitt fra Colegio Andino, som lå på tomta før senteret ble bygd.


== Eksterne lenker ==
Offisielt nettsted 
(en) Centro Andino – kategori av bilder, video eller lyd på Commons
Centro Comercial Santafé

Centro Comercial Santafé er et kjøpesenter i Suba nord i Bogotá. Det ligger langs Autopista Norte, ved Calle 183. Kjøpesenteret har rundt 485 forretninger fordelt på 3 etasjer og et gulvareal på 250 000 m², og er dermed Colombias fjerde største kjøpesenter. Det har også en kino med ti saler. Senteret åpna i mai 2006.


== Eksterne lenker ==
Offisielt nettsted 
(en) Centro Comercial Santafé (Bogotá) – kategori av bilder, video eller lyd på Commons
Skelleftebuss

Skelleftebuss AB er et kommunalt busselskap eiet av Skellefteå kommune. Selskapet ble grunnlagt i 1974 etter en sammenslåing av tre busselskaper.
Foruten å markedsmessig utføre kollektivtrafikk, har Skelleftebuss i oppdrag å utføre lokaltrafikk med buss i Skellefteå tettsted uten økonomisk erstatning fra kommunen. Selskapet har en park på omkring 120 kjøretøyer og ca. 200 ansatte.I mai 2010 leverte Konkurrensverket en stevning mot Skelleftebuss. Konkurrensverket anser at «företaget genom sin närvaro på marknaden har hindrat andra bussbolag från att verka och växa på marknaden för beställningstrafik», hvilket strider mot forskriftene for kommunale og offentlige selskaper.


== Referanser ==


== Eksterne lenker ==
Offisielt nettsted 
(en) Skellefteå Buss – kategori av bilder, video eller lyd på Commons
Uppsalabuss

Uppsalabuss er et svensk kollektivselskap, tidligere eiet av Uppsala kommune, men siden 1. januar 2012 eiet av Landstinget i Uppsala län. Selskapet driver bybusstrafikk i Uppsala samt trafikk til forstedene Bälinge og Storvreta. Trafikken drives på kontrakt av Gamla Uppsala Buss, som også er et landstingseiet, tidligere kommunalt selskap. Selskapet het tidligere Upsala Stads Trafik AB, og var den direkte etterfølgeren til Uppsala Spårvägs AB.
Fra begynnelsen var Uppsalabuss og Gamla Uppsala Buss to helt ulike selskaper, men rundt begynnelsen på 1970-tallet kjøpte Uppsalabuss opp Gamla Uppsala Buss og dets vognpark, siden midten på 1990-tallet er det igjen skilt fra Gamla Uppsala Buss, men er nå simpelthen bestiller av trafikk og har altså ingen egne busser.


== Billetter og priser ==
I og med at Uppsalabuss tidligere har vært et kommunalt selskap uten samarbeid med private busselskaper og kun et svakt samarbeid med Upplands Lokaltrafik så er prisene og billettene skilt fra resten av länet.
Siden 12. desember 2010 tas ingen kontanter imot på bybussene, tidligere så kostet en kontantbillett 30 kroner, ti kroner mer enn for eksempel en SMS-billett, som kostet 20 kroner for en voksen da det ble innført, dette for å forebygge kontantbetaling og dermed minske risikoen for ran. Etter at kontanthåndteringen ble fjernet kan man betale med kredittkort. SMS-billett for barn/ungdom opp til 19 år kostet tidligere 12 kroner.


== Referanser ==


== Eksterne lenker ==
Offisielt nettsted
Gran Estación

Gran Estación er et kjøpesenter i Salitre vest i Bogotá, langs Avenida El Dorado. Det åpna 1. desember 2006, og er Colombias femte største kjøpesenter. Det har i overkant av 350 lokaler fordelt på tre etasjer og et samla areal på om lag 126 000 m². Det har også en paintballbane, en kino med åtte saler, en skøytebane og et kasino.
Foran kjøpesenteret er det en stor plass, Plaza Metropolitana de los Alfiles, som blant annet har ei fontene og et stort sjakkbrett.


== Eksterne lenker ==
(es) Offisielt nettsted 
(en) Gran Estación mall – kategori av bilder, video eller lyd på Commons
Centro Mayor

Centro Mayor er et kjøpesenter i bydelen Antonio Nariño sør i Bogotá. Med et samla areal på om lag 248 000 m² er det det største kjøpesenteret i Colombia og det fjerde største i Latin-Amerika. Det har i overkant av 400 lokaler fordelt på tre etasjer. Det har også en kino med 14 saler. Bygginga av senteret starta i februar 2008, og det åpna 26. mars 2010.


== Referanser ==


== Eksterne lenker ==
Offisielt nettsted 
(en) Centro Comercial Centro Mayor – kategori av bilder, video eller lyd på Commons
Pe-Torsa

Pe-Torsa er et friluftsteater og etterhvert også en kulturfestival i grenda Kvelia i Lierne kommune i Trøndelag. Spelet ble første gang framført i 2000. Spelet fikk Nord-Trøndelag fylkes kulturpris 2012.
Handlingen i spelet foregår i 1950-årene, og kretser rundt hovedpersonen Pe-Torsa som er bonde på g.nr 1 br.nr.1 Oppgår’n i Kvelia og nyvalgt ordfører i Nordli herred. Hovedrollen spilles av spelets forfatter Kjell Kvetangen. Rundt hovedpersonen finnes et persongalleri av familie, gårdens tjenestefolk, naboer, politiske motstandere og tilreisende til bygda. Spelet har ny handling hvert år, og det inviteres årlig gjestende kjendiser til biroller. Slike gjesteartister har blant andre vært Lornts Mørkved som emissær i 2002, Paul Ottar Haga som avholdsagitator i 2005, Harald Heide-Steen jr. som russisk krigsveteran i 2006, Elsa Lystad som Gamm-Helmers forlovede i 2007 og Kristen Gislefoss som værspåmann i 2012.


== Eksterne lenker ==
Offisielt nettsted 
Fylkets kulturpris til Pe-Torsa, ntfk.no, 4.12.2012
Opgården i Kvelia, et vernet gårdsanlegg som er scene for spelet
Silklut

Silklut eller silingsklut er et tøystykke som ble brukt til å sile melken gjennom etter melkingen. Den kunne være laget av stry, lin eller bomull. Silkluten ble lagt i en melkesil av tre med hull eller av blikk med metallduk i bunnen. Silkluten har i de fleste steder avløst silhåret som var vanskeligere å holde rent. Men noen steder ble det brukt både silklut og silhår, og da la man silkluten over silhåret. Silkluten kunne også legges rett over åpningen på melkespannet og holdes fast med en silklave av tre.


== Referanser ==


== Litteratur ==
Kleiven, Jakob: «Sæterbruket i Vestfold.» (I Vestfoldminne bind 4 1939-42 side 97-143.)
Østby, Jon Birger (1984): Nomenklatur for melkestell. Med tegninger av Torill Sand. Oslo.
Gyltvikvasstunnelen

Gyltvikvasstunnelen er en tunnel øst for Sørfolda i Sørfold kommune i Nordland. Tunnelen er 150 meter lang, og den ble åpnet 20. juni 1966. Sammen med ny vei og en rekke andre tunneler forkortet den fergestrekninga mellom Røsvik og Bonåsjøen, den nye fergestrekninga gikk fra Sommarset til Bonåsjøen. Veien gjennom tunnelen er i dag E6.


== Referanser ==
Lerøy Stadion

Lerøy Stadion er en sportsarena på Skjervøy i Troms.
Anlegget ble åpnet 22. september 2012 og brukes hovedsakelig av fotballgruppa til Skjervøy IK. På vinteren er det her stadion for skiløypene på Skjervøy.
Banen fikk navnet etter Lerøy Aurora, (den lokale bedriftavdelingen til konsernet Lerøy Seafood Group).
Fram til grunnarbeidet startet i 2011 var det her Skjervøy Stadion var.
Fra og med åpningen 22.september 2012 er det den nye banen til seniorlaget i Skjervøy IK, som fra 1996 til 2012 brukte Skjervøy Kunstgress som sin hjemmebane
KSI (andre betydninger)

KSI, Ksi eller ksi har flere betydninger:

KsiKsi eller xi (Ξ, ξ), bokstav i det greske alfabetet.KSIKontoret för särskild inhämtning, avdeling i den svenske Militära underrättelse- och säkerhetstjänsten (MUST).
Kristiansand Studentidrettslag, idrettslag drevet av studenter, kjent for sin satsing på volleyball
Luca Pacioli

Luca Pacioli (født i 1445 i Borgo San Sepolcro (senere Sansepolcro) i Toscana, død 1517, mest sannsynlig også i San Sepolcro) var italiensk matematiker og fransiskanermunk. For ettertiden refereres han ofte til som «bokføringskunstens far» fordi han var den som gjorde det Venetianske System for Bokføring kjent for allmuen, gjennom sin beskrivelse av dobbeltbokholderi utgivelsen Summa de arithmetica, geometria, proportioni et proportianalita (Summa), fra 1494. Prinsippene Pacioli beskriver er de samme som benyttes av regnskapsførere den dag i dag og utgivelsen anses å være viktig for den kommersielle utviklingen som fulgte. 
Summa var mye mer enn beskrivelsen av Det Venetianske System. Den var først og fremst en avhandling om matematiske prinsipper forklart på en folkelig måte. Pacioli arbeidet med Summa gjennom mange tiår og den anses som hans hovedverk. Utgivelsen befestet hans posisjon som en fremragende matematiker og pedagog, egenskaper som tok ham til Milano hvor han samarbeidet med  Leonardo da Vinci fra 1496-98. Pacioli lærte da Vinci matematikk og da Vinci bidro med illustrasjoner til Paciolis De Divina Proportione (De Guddommelige Proporsjoner), skrevet i Milano i denne perioden, utgitt i Venezia i 1509. 


== Referanser ==
Slutta

Slutta, tidligere Røyketelefonen, var en gratis telefontjeneste underlagt Helsedirektoratet. Formålet var å hjelpe brukere av snus og røyk med avvenning og å veilede helsepersonell som behandler pasienter som ønsker avvenning. Røyketelefonen ble først opprettet som et prosjekt i regi av Statens tobakksskaderåd i 1996 og var fra 2002 en tjeneste i Helsedirektoratet.
I 2016 skiftet Røyketelefonen navn til Slutta, og fra 1. januar 2017 ble tjenesten nedlagt.


== Referanser ==
Léon M’ba internasjonale lufthavn

Léon M'ba internasjonale lufthavn (IATA: LBV, ICAO: FOOL), også kalt Libreville internasjonale lufthavn, er den største flyplassen i Gabon, og ligger i hovedstaden Libreville. Flyplassen er oppkalt etter landets første president, Léon M'ba.


== Flyselskaper og destinasjoner ==


== Eksterne lenker ==
Offisielt nettsted 
(en) Libreville International Airport – kategori av bilder, video eller lyd på Commons 
Flyplassinformasjon om FOOL hos World Aero Data
Busleik

Busleik eller saltkule er en beholder for salt som budeier og gjetere kunne sette i beltet. Den er skåret i tre og selve beholderen er gjerne kuleformet med et rundt hull i toppen. I hullet kunne de stikke ned en våt finger som saltet festet seg på og som de deretter kunne stikke i kukjeften slik at dyret fikk kjenne saltsmaken og ville følge etter.
Saltet som ble brukt til kuene var gjerne blandet med annet innhold som finhakket einer, gras eller pors, og det ble gjerne kalt busalt. Dette saltet var et viktig middel for å holde busakpen samlet. Selve kulykken kunne knyttes til dette stoffet, og fra Sunnfjord er det fortalt at de ikke måtte låne bort busalt for da kunne de miste lykken med at kuene kom hjem til setra.Se også: salthorn


== Litteratur ==
Solheim, Svale (1952): Norsk sætertradisjon. Oslo.
Østby, Jon Birger (1984): Nomenklatur for melkestell. Med tegninger av Torill Sand. Oslo.


== Referanser ==


== Eksterne lenker ==
Se busleiker i DigitaltMuseum.
ProgPower Oslo

ProgPower Oslo var en årlig progressiv- / power metal-musikkfestival i Oslo med Asgeir Mickelson som drivkraft.
Festivalen ble første gang holdt i 9. og 10. november 2012 på Parkteatret, hvor ni band opptrådte over de to dagene. Datoer for 2013 var 15. og 16. november.


== Band 2012 ==
Fredag 9. novemberPagan's Mind
Mob Rules
Communic
Andromeda 
Saint DeamonLørdag 10. novemberManitou
Wolf
ReinXeed
Dimension Act


== Se også ==
ProgPower USA
ProgPower Europe


== Kilder ==
Mic.no - ProgPower Oslo 2012
Retensjon

Retensjon er et begrep som dekker flere forhold, blant de følgende:

Evnen en organisme, organ eller kjertler har til å holde på noe.
I psykologien vil retensjonsevne bety evne til å huske noe, nedsatt retensjonsevne vil si at man har dårlig evne til bevaring av minnespor.
OPANAL

OPANAL eller Organisasjonen for forbud mot atomvåpen i Latin-Amerika (spansk: Organismo para la Proscripción de las Armas Nucleares en la América Latina y el Caribe) er en mellomstatlig organisasjon som ivaretar den kjernevåpenfrie sonen i Latin-Amerika og Karibia. Den ble til i 1969 som følge av inngåelsen av Tlatelolco-traktaten i 1967. Traktaten forbyr testing, stasjonering, besittelse og framstilling av kjernefysiske våpen i området som utgjøres av de land som har ratifisert avtalen. Sekretariatet for organisasjonen holder til i Mexico.
Organisasjonen har status som permanent observatør i FNs hovedforsamling.


== Medlemsland ==
Disse landene har ratifisert og er med i organisasjonen.

 Antigua og Barbuda
 Argentina
 Bahamas
 Barbados
 Belize
 Bolivia
 Brasil
 Chile
 Colombia
 Costa Rica
 Cuba
 Den dominikanske republikk
 Dominica
 Ecuador
 El Salvador
 Grenada
 Guatemala
 Guyana
 Haiti
 Honduras
 Jamaica
 Mexico
 Nicaragua
 Panama
 Paraguay
 Peru
 Saint Kitts og Nevis
 Saint Lucia
 Saint Vincent og Grenadinene
 Surinam
 Trinidad og Tobago
 Uruguay
 Venezuela


== Referanser ==


== Eksterne lenker ==
Offisielt nettsted 
Offisielt nettsted  (spansk)
Offisielt nettsted 
Offisielt nettsted  (engelsk)
Lars Hess Bing

Lars Hess Bing (døpt 10. september 1761 i Throndhjem, død 22. april 1819 i Sogndal) var en norsk sorenskriver og topograf, farfar til Nicolai Christian og Kristian Magdalon Bing.
Bing kom 1776 i tjeneste hos sorenskriver T.A. Rosted på Inderøy og ble her i 13 år – til sist som fullmektig. Bing tok juridisk eksamen i 1790 og fik straks etter stilling som prokurator ved over- og underrettene. Han oppholdt seg i de nærmeste følgende år i København og arbeidet som jurist. Her benyttet han  tiden til å ubearbeide sin beskrivelse over Norge med dets gamle biland i leksikalsk form, som ble utgitt i 1796.
I 1795  ble han birkedommer og skriver samt forlikskommissær på Læsø. I 1806 ble han forflyttet som sorenskriver til Østre Raabyggelaget, 1810 til Ryfylke, 1813 til Sunnhordland, hvor han døde. Sine topografiske arbeider arbeidet han videre med på Læsø og i Raabygdelaget og har gitt beskrivelser over begge. Hans Norges Beskrivelse hadde betydning for sin tid, selv om den i kritisk henseende er svak og mangelfull.


== Kilder ==
Bing, Lars Hess i Carl Frederik Bricka, Dansk biografisk Lexikon (1. utgave, 1888)


== Eksterne lenker ==
Digitaliserte bøker av Bing hos Nasjonalbiblioteket.
Den parlamentariske forsamling for middelhavsområdet

Den parlamentariske forsamling for middelhavsområdet er en regional internasjonal organisasjon for samarbeid mellom landene i middelhavsregionen. Den ble etablert i 2005 og har 26 medlemsland. Hovedkvarteret ligger i St. Julians på Malta. 
Organisasjonen har status som permanent observatør i FNs hovedforsamling.


== Medlemsland ==
Disse landene er med i forsamlingen:

Albania
Algerie
Andorra
Bosnia-Hercegovina
Kroatia
Kypros
Egypt
Frankrike
Hellas
Israel
Italia
Jordan
Libanon
Libya
Malta
Monaco
Montenegro
Marokko
Mauritania
Palestina
Portugal
Serbia
Slovenia
Syria
Nord-Makedonia
Tunisia
TyrkiaDen hellige stol, Romania og Malteserordenen er assosierte medlemmer. 


== Referanser ==


== Eksterne lenker ==
Offisielt nettsted
Den internasjonale hydrografiske organisasjon

Den internasjonale hydrografiske organisasjon (IHO, fransk: Organisation hydrographique internationale, engelsk: International Hydrographic Organization) er en mellomstatlig organisasjon som arbeider med hydrografi, sjøkartsaker og marine miljøsaker. Den ble grunnlagt i 1921 med navnet Det internasjonale hydrografiske byrå og har hovedkontor i Monaco.
Organisasjonen har status som permanent observatør i FNs hovedforsamling.81 land er med i IHO. Norge er representert av Kartverket i organisasjonens arbeid.


== Medlemsland ==

Algerie
Argentina
Australia
Bahrain
Bangladesh
Belgia
Brasil
Canada
Chile
Colombia
Cuba
Danmark
De forente arabiske emirater
Den demokratiske republikken Kongo
Den dominikanske republikk
Ecuador
Egypt
Estland
Fiji
Filippinene
Finland
Frankrike
Guatemala
Hellas
India
Indonesia
Iran
Irland
Island
Italia
Jamaica
Japan
Kamerun
Kina
Kroatia
Kuwait
Kypros
Latvia
Malaysia
Marokko
Mauritius
Mexico
Monaco
Mosambik
Myanmar
Nederland
New Zealand
Nigeria
Nord-Korea
Norge
Oman
Pakistan
Papua Ny-Guinea
Peru
Polen
Portugal
Qatar
Romania
Russland
Saudi-Arabia
Serbia
Singapore
Slovenia
Spania
Sri Lanka
Storbritannia
Surinam
Sverige
Syria
Sør-Afrika
Sør-Korea
Thailand
Tonga
Trinidad og Tobago
Tunisia
Tyrkia
Tyskland
Ukraina
Uruguay
USA
Venezuela


== Referanser ==


== Eksterne lenker ==
Offisielt nettsted
International Humanitarian Fact-Finding Commission

International Humanitarian Fact-Finding Commission (IHFFC) er et internasjonalt organ som står til rådighet for undersøkelser av mulige brudd på internasjonal humanitær rett. Kommisjonen kan undersøke saker for å fastslå hva som har hendt, men kan ikke felle dom i saker den tar opp. I sin rapport i anledning tjuefemåret (2016) for etableringen av organet, bemerket IHFFC at dens tjenester hittil ikke var benyttet.IHFFC ble etablert i 1991 og har sitt grunnlag i første tilleggsprotokoll til Genèvekonvensjonene, avtalt i 1977. Kommisjonen består av femten eksperter. Det sveitsiske utenriksdepartementet ivaretar sekretariatsfunksjonene. IHFFC har hovedkvarter i Bern. 71 stater har sluttet seg til organet.Organisasjonen har status som permanent observatør i FNs hovedforsamling.


== Referanser ==


== Litteratur ==
Kalshoven, Frits: «The International Humanitarian Fact-Finding Commission: A Sleeping Beauty?», Humanitäres Völkerrecht – Informationsschriften, hefte 4, 2002


== Eksterne lenker ==
Offisielt nettsted
Den interamerikanske utviklingsbanken

Den interamerikanske utviklingsbanken (IDB) (engelsk:  Inter-American Development Bank, spansk:  Banco Interamericano de Desarrollo) er en internasjonal organisasjon og bank som arbeider for økonomisk utvikling i land i Latin-Amerika og Karibia. Banken ble etablert i 1959 og har hovedkontor i Washington, D.C. i USA.IDB er den største multilaterale långiver i regionen. Bankens utlån beløpte seg i 2008 til 92 milliarder norske kroner. Tidligere har banken vektlagt finansiering av prosjekter i jordbruk og industri, infrastruktur, utdanning, helse og miljø, men har etter hvert i større grad vektlagt tiltak som kan redusere fattigdom og sosial ulikhet, moderniseringsprosjekter og miljøtiltak.26 land i Latin-Amerika og Karibia er med i organisasjonen sammen med andre tjue andre land, deriblant USA, Canada og Kina. Norge sluttet seg til IDB i 1986.Den interamerikanske utviklingsbanken har status som permanent observatør i FNs hovedforsamling.


== Referanser ==


== Eksterne lenker ==
(en) Offisielt nettsted 
(en) Inter-American Development Bank – kategori av bilder, video eller lyd på Commons
International Fund for Saving the Aral Sea

International Fund for saving the Aral Sea er en internasjonal organisasjon dannet av land i Sentral-Asia for å forvalte vannressurser og miljø i Aralsjøbassenget. Den ble etablert i 1993 og gikk i 1997 sammen med Interstate Commission for the Aral Sea (ICAS). Organisasjonen 
består av Kasakhstan, Kirgisistan, Tadsjikistan, Turkmenistan og Usbekistan. 
Organisasjonen har status som permanent observatør i FNs hovedforsamling.


== Referanser ==


== Eksterne lenker ==
Offisielt nettsted